open-index/open-wikipedia-markdown huggingface dataset:
Inklinácia

**Inklinácia** môže byť:
*všeobecne: sklon; náklonnosť
*v geofyzike: uhol sklonu medzi smerom vektora intenzity geomagnetického poľa a vodorovnou rovinou, pozri inklinácia (geomagnetizmus)
*v astronómii:  sklon dráhy
*v geodézii: úklon, sklon
*v geológii: uhol sklonu medzi vrstvou horniny alebo formáciou a vodorovnou rovinou
*v psychológii: preferovanie nejakého spôsobu správania
*v medicíne: 
**náchylnosť k určitým chorobám, stavom alebo reakciám, pozri inklinácia (medicína)
**predklonenie (napr. hlavy)
**v zubnom lekárstve: sklon zuba
*v náboženstve: sklonenie hlavy alebo tela pri bohoslužbe ako liturgický úkon
Predbežné označenie v astronómii

**Predbežné označenie** alebo **provizórne označenie** je označenie astronomického objektu bezprostredne po jeho objave.

## Planétky
*Hlavný článok: [[Označenie planétok#Predbežné označenie|Označenie planétok]]*

Po objave dostane každá planétka **predbežné (provizórne) označenie**, ktoré v zásade prideľuje *Stredisko pre planétky* (*Minor Planet Center*, skrátene *MPC*), prevádzkuje svoju činnosť na *Smithsonovom astrofyzikálnom observatóriu* (*Smithsonian Astrophysical Observatory*, skrátene *SAO*), a to z poverenia III. oddelenia pri *Medzinárodnej astronomickej únii* (*International Astronomical Union*, skrátene *IAU*). Výnimku tvoria špeciálne časovo obmedzené projekty, ktoré produkovali veľké množstvo objavov v krátkej dobe, ktorými by bolo stredisko MPC zahltené.

Predbežné označenie prideľované strediskom MPC existuje v dvoch základných variantoch, ktoré sú navzájom jednoznačne prevoditeľné. Tretí spôsob sa používal pre špeciálne časovo obmedzené projekty.

* *Štandardné predbežné označenie* sa skladá zo štvorciferného čísla, označujúceho rok objavu, respektíve ohlásenia objavu k registrácii v stredisku MPC, ktoré je nasledované medzerou (odklepom). Za touto medzerou nasleduje veľké písmeno anglickej abecedy, určujúce polovicu mesiaca, v ktorom bol objav resp. nahlásenie vykonané.

* *Komprimované predbežné označenie* bolo navrhnuté z niekoľkých dôvodov. Prvým bola požiadavka, aby toto označenie bolo vždy rovnako dlhé (to štandardné predbežné označenie evidentne celkom nespĺňa) a druhým, aby jednoduchým triedením bolo možné získať poradie, v ktorom boli telesá objavené (nahlásené). Poslednou požiadavkou (významnou najmä v nedávnej minulosti) bolo, aby toto označenie bolo čo najkratšie.

* *Špeciálne predbežné označenie* - v priebehu 2. polovice 20. storočia prebehlo niekoľko systematických prehliadok oblohy s cieľom odhaliť čo najviac nových planétok. V rámci každej z nich bolo prideľované zvláštne predbežné označenie, pozostávajúce z poradového čísla objaveného objektu, nasledovaného medzerou a označením príslušnej prehliadky oblohy

Súčasný systém provizórneho označovania planétok bol zavedený v roku 1925 a doplnil niekoľko predchádzajúcich konvencíí, z ktorých sa každá ukázala ako zastaraná zvyšovaním počtu objavov nových planétok.

## Kométy

Kategória:Planetológia
Kubewano

**Kubewano** sú planétky Kuiperovho pásu obehajúce okolo Slnka vo vzdialenosti okolo 41 AU a ich dráhy nie sú ovplyvňované rezonanciami vonkajších planét. Ich názov je odvodený od prvej planétky tohto typu,  (15760 Albion).

Medzi ďalšie objekty tohto typu patria
* 19521 Chaos
* 20000 Varuna
* 50000 Quaoar
* 53311 Deucalion

Kategória:Transneptúnske objekty
Sklon dráhy

thumb|Sklon dráhy i pri eliptickej dráhe, C je referenčná rovina a D je obežná rovina, B centrálne a A je obiehajúce teleso.
**Sklon dráhy** alebo **inklinácia** je jedným zo šiestich elementov obežnej dráhy. Vyjadruje uhol medzi referenčnou rovinou, napríklad ekliptikou a obežnou rovinou danej planéty.

Kategória:Astrodynamika
Kategória:Nebeská mechanika
Jabloň domáca

**Jabloň domáca** (*Malus domestica*) je druh stromu pestovaný pre svoj plod - jablko. 

Kultúrne jablone vznikli pravdepodobne v oblasti Zakaukazska, Iránu a západného Turkestanu. Odtiaľ sa už na začiatku historickej doby dostali do Malej Ázie a potom cez Grécko a Taliansko do ostatných častí Európy. 

Odrody jabloní sa podľa obdobia dozrievania plodov delia na letné, jesenné a zimné.

## Galéria

Cleaned-Illustration Malus domestica.jpg | Botanická ilustrácia
Knoppar på Raud Torstein, bløming seint i mai 2005 i Oslo..jpg | Kvety a listy
Malus domestica a1.jpg  | Kvet
Manzanas_-_Apples.jpg   | Plod
Sterappel dwarsdrsn.jpg | Prierez plodom
01 - A red apple with heart-shaped patch on a plate.jpg | Červené jablko so zeleným srdcom


## Iné projekty

Kategória:Ovocné stromy
Kategória:Ružovité
Ferdinand Martinengo

**Ferdinand Martinengo** (* 4. marec 1821, Záhreb – † 28. február 1895, Bratislava) bol šermiar a učiteľ.

## Život a kariéra
Hoci sa narodil v Chorvátsku, pochádzal zo starej talianskej rodiny, ktorej korene siahajú až do prelomu prvého a druhého tisícročia. Už v mladosti sa prejavoval ako vynikajúci šermiar a  stal sa týmto športovým umením známym v celej strednej Európe. Vstúpil do služieb Lichtenštajnského kniežatstva, no zo zdravotných dôvodov musel službu po krátkej dobe zanechať.

Vzdelanie v šermiarskom umení získal v Budapešti získaním titulu *majster šermu* v roku 1837. O rok neskôr mu titul potvrdili aj na Vojenskej akadémii vo Viedenskom Novom Meste. „Patent“ podpísali takí šermiarski majstri ako Louis Chappon, profesor šermu z Paríža, majster Thallhoffer, profesor na Vojenskej akadémii vo Wiener Neustadt, majster Tonnini, majster šermu z Milána a ďalší. V roku 1844 Viedeň opustil a usadil sa v Bratislave. Založil v roku 1844 I. Uhorský telocvičný a šermiarsky spolok, medzi jeho žiakov patrili arcivojvoda Jozef, gróf Ľudovít Batthyányi, neskorší ministerský predseda, ale aj Mikuláš Wesselényi. V roku 1888 sa spomína ako čestný predseda Bratislavského šermiarskeho spolku.

Ferdinand de Martinengo pôsobil v Bratislave okrem športu aj v iných oblastiach. V roku 1867 založil prvý zbor dobrovoľných hasičov. Angažoval sa v zavádzaní telesnej výchovy do školského vyučovania. Sám vyučoval na Vyššej reálnej škole kráľovského slobodného mesta Bratislava taliančinu a gymnastiku. Založil aj Spolok na podporu chudobných študentov bez rozdielu náboženstva. Za túto prácu ho ocenil cisár František Jozef I. viacerými vyznamenaniami. Najvýznamnejšie z nich sú Zlatý záslužný kríž a Rytiersky rad. Jeho význam je dokumentovaný aj tým, že na jeho pohrebe sa zúčastnila aj časť kráľovskej rodiny.

Pochovaný je na Ondrejskom cintoríne v Bratislave. Pri vstupe hlavným vchodom uličkou rovno a asi v jej 2/3 vpravo leží jeho náhrobný kameň.

## Historický odkaz
Magistrát hlavného mesta Slovenskej republiky si prácu Ferdinanda Martinenga v prospech mesta uctil tým, že po ňom  jednu z ulíc mestskej časti Staré Mesto v lokalite Machnáč pomenoval Martinengova ulica.

Kategória:Talianski športovci
Kategória:Chorvátski športovci
Kategória:Slovenskí šermiari
Kategória:Osobnosti zo Záhrebu
Kategória:Pochovaní na Ondrejskom cintoríne
Kategória:Slovenskí pedagógovia
Kategória:Slovenskí tréneri
Polovodičová pamäť

**Polovodičová pamäť** () je počítačová pamäť implementovaná na polovodičovom integrovanom obvode, teda na čipe.

Polovodičové pamäte sa rovnako ako ostatné počítačové pamäte delia podľa prístupu k údajom takto:
* Pamäť s priamym prístupom
* Pamäť so sekvenčným prístupom (sú to napr. magnetické pásky, dierne štítky)
Pamäť s priamym prístupom

náhľad|Rôzne typy pamäte RAM
**Pamäť s priamym prístupom** alebo **RAM** () je pamäť s voľným (náhodným, ľubovoľným) prístupom . Čas zápisu do pamäte je rovnaký bez ohľadu na umiestnenie údaja v pamäti. Jej opakom je pamäť so sekvenčným prístupom. Prvé polovodičové RAM prišli na trh na začiatku sedemdesiatych rokov.

## RAM v užšom zmysle
Dnes sa používa označenie RAM nepresne len ako synonymum pre operačnú pamäť (pozostáva z RAM článkov) alebo len pre RWM (Read-Write Memory = Pamäť pre čítanie a zápis). Pamäte  typu RAM sú dnes výhradne polovodičové, kedysi sa používali pamäte napríklad feritové, pamäte na tenkých vrstvách či bubnové pamäte. Polovodičové RAM sú veľmi rýchle, ale sú drahšie ako iné typy. Používajú sa predovšetkým ako operačné pamäte počítačov. Slúžia na ukladanie údajov, ktoré počítač potrebuje na spracovanie práve vykonávanej úlohy.

Označenie RAM sa niekedy nepresne používa aj ako synonymum len pre DRAM.

## Externá RAM
Údaje, ktoré treba uchovať aj po vypnutí počítača sa ukladajú do externej pamäte počítača typu RAM - to je napr. disková mechanika, CD-ROM, disketa a.i., ktoré sú podstatne pomalšie ako polovodičová RAM, ale nezávislé od napájania, lacnejšie a môžu mať podstatne vyššie kapacity.

## Delenie
### Delenie podľa možnosti zápisu
* RWM (Read-Write Memory), (!) v praxi sa zaužívala skratka RAM
** energeticky závislá („volatile“) RWM (RAM) [stráca obsah po odpojení elektrickej energie]:
*** SRAM (Static Random Access Memory)
*** DRAM (Dynamic Random Access Memory)
** energeticky nezávislá = NVRAM (Non-Volatile Random Access Memory):
*** FeRAM (Ferroelectric Random Access Memory) 
*** MRAM (Magnetic Random Access Memory) 
*** PCRAM (Phase Change Random Access Memory)
*** ...
* ROM (Read-Only Memory) [všetky sú NVRAM ]:
** interná (polovodičová):
*** klasická ROM
*** PROM (Programmable Read-Only Memory)
*** EPROM (Erasable Programmable Read-Only Memory)
*** EAROM (Electrically Alterable Read-Only Memory )
*** EEPROM (Electrically Erasable Programmable Read-Only Memory)
**** Flash pamäť
** externá:
*** CD-ROM
*** CD-R
*** CD-RW
*** DVD-ROM
*** Blu-Ray
* pevný disk, disketa ...

### Delenie podľa technológie
* bipolárne pamäte - dnes sa kvôli nízkej hustote integrácie a vysokej energetickej náročnosti už vôbec nepoužívajú, pričom kedysi ich pomerne vysokú rýchlosť (desiatky ns) dnešné CMOS pamäte prekračujú
* unipolárne pamäte - založené na MOSFET tranzistoroch - dnešné pamäte sú výhradne konštruované len touto technológiou

Kategória:Počítačová pamäť
Aktíniový rozpadový rad

**Aktíniový rozpadový rad** je jeden zo štyroch základných rozpadových radov, ktoré opisujú jadrový rozpad rádioaktívnych prvkov.

Kategória:Rádioaktivita
SRAM

**SRAM** (Static Random Access Memory) je RAM, ktorá uchováva údaje v registroch pozostávajúcich z preklápacích (klopných) obvodov, elektrické napájanie pre uchovanie údajov musí byť trvalé, na rozdiel od DRAM však nepotrebujú obnovovanie (refresh). Pamäte SRAM potrebujú pre vytvorenie jedinej pamäťovej bunky viac konštrukčných prvkov (typicky 6 MOSFET tranzistorov), preto je ich cena oproti DRAM podstatne vyššia a pamäťová hustota nižšia.

SRAM (v závislosti od konštrukcie) môžu dosahovať vyššie rýchlosti oproti DRAM, preto sa využívajú často ako cache pamäte. Ich spotreba závisí od taktovacej frekvencie, teda skutočnej dosahovanej rýchlosti. U pomalších SRAM bez pristupovania (zápisu či čítania) klesá napájací prúd na zlomky 
mikroampérov, preto sú vhodné na použitie ako pamäť zálohovaná batériou.

Kategória:Polovodičové pamäte
Kategória:Integrované obvody
Kategória:Počítačová pamäť
DRAM

náhľad|Principiálna schéma pamäťovej bunky DRAM. Poľom riadený tranzistor, ovládaný adresovým signálom, uzatvára obvod s pamäťovým kondenzátorom – pre čítanie, zápis alebo periodické obnovenie uloženej hodnoty.
náhľad|Principiálna schéma DRAM pamäte s organizáciou 4×4 bity. V 4 riadkoch sú adresovateľné slová šírky 4 bity.

**DRAM** (z ) je typ pamäte s priamym prístupom, ktorá uchováva údaje v podobe elektrických nábojov na poli pamäťových kondenzátorov. Pamäťové kondenzátory sú v reálnych pamätiach tvorené parazitnými kapacitami riadiacich elektród poľom riadených tranzistorov (MOSFET), ktoré súčasne slúžia ako vybavovací prvok pamäťovej bunky.

Keďže pamäťový kondenzátor sa vplyvom zvodových prúdov postupne vybíja, vyžaduje dynamická pamäť pravidelné obnovovanie (), pozostávajúce z načítania a znovuzapísania hodnoty. Interval obnovy je spravidla v rádoch desiatok milisekúnd (JEDEC štandard vyžaduje pre SDRAM minimálnu retenciu 64 ms). Deštruktivne je tiež čítanie hodnoty z bunky, tzn. súčasťou operácie čítania je aj opätovný zápis prečítanej hodnoty. Táto skutočnosť sa dá využiť pre refresh pamäte formou permanentného cyklického čítania, typicky napr. pri video RAM, ktorej obsah je zobrazovaný na monitore.

Dynamické pamäte majú väčšiu hustotu integrácie na jeden zapamätaný bit – 1 tranzistor oproti 6 pri statickej pamäti (SRAM), čo umožňuje dosiahnuť nižšie náklady pri porovnateľnej kapacite. Na rozdiel od SRAM však majú kvôli potrebe obnovovania nezanedbateľnú spotrebu aj v prípade, keď sa k nim nepristupuje (nezapisuje ani nečíta).

Kvôli menšiemu (a tým lacnejšiemu) puzdru je u DRAM typicky multiplexovaná horná a dolná polovica adresnej zbernice, t. j. najprv sa privedie horná časť adresy, riadiacim signálom sa zapíše do vnútorného registra pamäte, potom sa privedením dolnej časti adresy vyberá alebo zapisuje priamo požadovaná informácia.

V praxi boli bežné DRAM nahradené synchrónnymi typmi SDRAM a DDR SDRAM.

## Referencie

Kategória:Polovodičové pamäte
Kategória:Integrované obvody
Kategória:Počítačová pamäť
Flash pamäť

thumb|Proces mazania FLASH bunky
thumb|Proces programovania FLASH bunky

**Flash pamäť**, celým menom **Flash-EEPROM**, je zrýchlená EEPROM.

V porovnaní s klasickou EEPROM dovoľuje zapisovať (mazať) do viacerých častí pamäte v jednej operácii programu, tzn. vyššiu rýchlosť zápisu. Flash pamäť je - podobne ako EEPROM - nevolatilná, teda (na rozdiel od klasickej RWM) uchováva obsah pamäte aj bez napájania elektrickou energiou.

Flash pamäte sa bežne používajú v pamäťových USB diskoch, prenosných MP3 prehrávačoch, pamäťových kartách v digitálnych kamerách a mobilných telefónoch atď.

## Technická realizácia
Technicky sa pamäťové bunky Flash pamäte realizujú ako ochudobňovací NMOS tranzistor s dvomi hradlami nad sebou - riadiace hradlo je na vrchu a druhé, tzv. plávajúce hradlo (angl. floating gate), ktoré je samotným nosičom informácie, je pod ním odizolované zdola aj zhora (aj zo všetkých strán). Pomocou horného hradla sa tunelovým javom nainjekujú do dolného hradla elektróny, ktoré tam ostanú uväznené - tie potom vytvárajú pole, ktoré ochudobňuje prechod.

Najjednoduhšie FLASH bunky poznajú len stav 1-0, t. j. prepúšťa neprepúšťa. Modernejšie bunky používajú viac úrovní náboja na plávajúcom hradle, čím sa dá uložiť naraz viac bitov, prípadne analógová hodnota, v jednej bunke. 

Vybíjanie plávajúceho hradla (t. j. mazanie) prebieha tiež tunelovým javom.

Kategória:Polovodičové pamäte
Kategória:Počítačová pamäť
Pamäť na čítanie a zápis

**Pamäť na čítanie a zápis** (angl. *Read-Write Memory* - RWM), dnes bežne nepresne označovaná ako **RAM**, je počítačová RAM na čítanie aj zápis.

Používa sa na uchovávanie údajov meniacich sa v čase. Príkladom je operačná pamäť v osobných počítačoch (takisto bežne nepresne označovaná ako RAM).

## Delenie
* energeticky závislá  - stráca obsah po odpojení elektrickej energie:
** statická pamäť RWM - (*Static Random Access Memory* - SRAM)
** dynamická pamäť RWM - (*Dynamic Random Access Memory* - DRAM)
* energeticky nezávislá - (*Non-Volatile Random Access Memory* - NVRAM):
** ferroelektrická  (*Ferroelectric Random Access Memory* - FeRAM)
** magnetická (*Magnetic Random Access Memory* - MRAM) - vo vývoji
** na princípe fázového prechodu (*Phase Change Random Access Memory* - PCRAM) - vo vývoji

Delenie podľa technológie výroby:
* bipolárna pamäť - dnes sa už nepoužíva
* unipolárna pamäť - MOS

## Pozri aj
* pamäť s priamym prístupom

Kategória:Počítačová pamäť
Permanentná pamäť (ROM)

**Permanentná pamäť** alebo **ROM** () je typ energeticky nezávislej pamäte používanej v elektronických zariadeniach. Dáta uložené v ROM sa nedajú elektronicky meniť po výrobe pamäte.

ROM sa používa na trvalé uchovanie údajov. Údaje sa jednorazovo uložia a nedajú sa meniť (napr. pre uloženie BIOS-u v osobných počítačoch).

Niekedy sa názov ROM nepresne používa pri mobilných telefónoch s operačným systémom Android ako partícia na ktorej je uložený operačný systém (Je prepisovatelná).

## Delenie
* interná (polovodičová):
** klasická ROM
** PROM (Programmable Read-Only Memory)
** EPROM (Erasable Programmable Read-Only Memory)
** EAROM  (Electronically Alternable ROM)
** EEPROM (Electrically Erasable Programmable Read-Only Memory)
*** Flash pamäť
* externá:
** CD-ROM
** CD-R
** CD-RW
** DVD-ROM
** Blu-ray

## Iné projekty

Kategória:Počítačová pamäť
Bipolárna pamäť

**Bipolárna pamäť** je druh pamäti, využívajúcej bipolárne tranzistory (obvykle NPN). Ide o zastaraný druh pamätí, ktoré sa už v praxi desiatky rokov nepoužívajú. Opakom pojmu je unipolárna pamäť

Bipolárne pamäte boli v počiatkoch výroby integrovaných obvodov rýchlejšie než unipolárne pamäte (MOS pamäte), prístupová doba je typicky menšia než 50ns. Po vylepšení technológie unipolárnych pamätí táto výhoda zanikla a s ňou zanikli aj bipolárne pamäte, keďže mali väčšiu spotrebu aj menšiu hustotu integrácie než unipolárne pamäte.

Bipolárne RAM (RWM) pamäte sú vždy statické (SRAM). Na uchovanie údaju je použitý bistabilný preklápací obvod.

## Bibliografia
*  

Kategória:Polovodičové pamäte
Kategória:Počítačová pamäť
MOS

**MOS** môže byť skratka pre :

*v technike:
** metal-oxid-semiconductor, pozri MOS (polovodiče)
**Maintenance OS
**Mambo (CMS), systém na manažovanie obsahu webovej lokality (website)
**multi-object spectrometer, astronomický nástroj – spektrometer – na súčasné meranie spektra viacerých cieľových objektov
**Media Object Server, XML protokol pre automatizáciu televízneho systému
** sovietsky klón Unixu, pozri MOS (operačný systém)
**Mean Opinion Score, bodové hodnotenie vnímanej kvality telefonického spojenia
**MOS Technology, zaniknutá elektronická firma

*inak:
** Maďarská občianska strana
** Manual of Style
** Ma On Shan, nové mesto v Hong Kongu
** MOS Burger, sieť hamburgerových reštaurácií v Japonsku
** Military Occupational Specialty
** Ministry of Sound
** scénu vo filme bez zaznamenaného zvuku, pozri MOS (film)
** Mates of State, americká hudobná skupina
** Mittelstandskinder Ohne Strom, projekt elektronickej hudby z Nemecka
** Museum of Science (Boston), prírodovedecké múzeum v Bostone
EPROM

thumb|right|ST Microelectronics 256Kbit 32KB 120ns EPROM vyrobená v 14. týždni 1995 (9514)**EPROM** (Erasable Programmable Read-Only Memory) je pamäť typu ROM (určená na čítanie), mazateľná ultrafialovým svetlom. 

## Princíp

Princíp pamäte spočíva v elektrickom náboji zachytenom v izolovanom („plávajúcom“) hradle pamäťového MOS tranzistora. Náboj sa do hradla dostane tunelovaním cez mimoriadne tenký oxid kremíka pri pripojení väčšieho než bežne používaného napätia medzi source a zapojené hradlo (gate) tranzistora. Proces je nevratný a na vyprázdnenie plávajúceho hradla je potrebné použiť ionizujúce žiarenie (ultrafialové svetlo). 

Aby bolo možné čip osvetliť UV svetlom, v puzdre je nad priestorom čipu zabudované okienko z kremičitého skla, a kvôli tepelnej rozťažnosti okienka je aj samotné puzdro keramické. Niekedy sa EPROM puzdria do podstatne lacnejších bežných plastových puzdier a nie je možné ich vymazať, sú teda určené na jednorazové naprogramovanie (tzv. OTP EPROM - One Time Programmable EPROM).

Na zmenu obsahu EPROM je potrebné pamäť najprv vymazať v tzv. mazačke, ktorá osvetlí čip ultrafialovým svetlom po dobu 5 až 10 minút, potom je obsah pamäte vymazaný a je možné ju v špecializovanom programátore preprogramovať (naplniť iným obsahom). Programuje sa naraz celé dátové slovo (obvykle 8 bitov, zriedkavo 16 bitov), čo trvá typicky niekoľko milisekúnd. Staršie EPROM používali programovacie napätie okolo 21 V, novšie sú programované napätím okolo 12.5 V.

Čas prístupu pri čítaní je typicky 120 až 150 ns.

## Použitie
Pamäte EPROM boli vyvinuté firmou Intel počiatkom sedemdesiatych rokov a vďaka ich opakovateľnej preprogramovateľnosti pri uchovaní obsahu a okamžitej pripravenosti po zapnutí sa stali nenahraditeľné ako pamäť programu počítačov (neskôr len pamäť pre zavádzací program - BIOS, dnes sú obvykle nahradené FLASH).

Podobne boli EPROM používané ako programová pamäť mikrokontrolérov (až po príchod EEPROM/FLASH). Mikrokontroléry s takouto pamäťou boli puzdrené podobne ako samostatné pamäte do keramických puzdier s okienkom pre vývojové účely, a pre produkciu vo forme OTP do lacných plastových puzdier.

Kategória:Polovodičové pamäte
Kategória:Integrované obvody
Kategória:Počítačová pamäť
EEPROM

**EEPROM** (Electrically Erasable Programmable Read-Only Memory) je elektricky mazateľná pamäť ROM. 

Princíp činnosti je podobný ako u EPROM – pamäťovým prvkom je izolované (plávajúce) hradlo do ktorého sú nainjekované nosiče náboja cez izolačnú oxidovú vrstvu, oxid je tu však tenší a prenos náboja je šetrnejší a je možný v oboch smeroch. Napätia potrebné pre tento jav sú väčšinou generované obvodmi integrovanými na čipe s pamäťou a navonok je pamäť programovaná pri bežnom napájacom napätí. Programovanie i mazanie trvá niekoľko milisekúnd, čítacie doby sú podobné ako u EPROM (cca 100ns). EEPROM znesú typicky 1E4 až 1E5 prepisov (mazacích a programovacích cyklov) a doba uchovania údajov býva pri bežných teplotách (t. j. do 80 °C) zaručovaná na 10 – 20 rokov.

EEPROM predstavuje najjednoduchšie riešenie permanentnej pamäte ROM s možnosťou príležitostných zmien. Možno do nej zapisovať činnosťou programu mikropočítača. Zápis vyžaduje čas rádovo milisekundy, kým čítanie rádovo nanosekundy, preto sa nemôže použiť ako pamäte RWM. Bývajú vyrobené technológiou CMOS.

## Pozri aj
* FLASH

Kategória:Polovodičové pamäte
Kategória:Integrované obvody
Kategória:Počítačová pamäť
Čelkova Lehota

**Čelkova Lehota** je obec na Slovensku v okrese Považská Bystrica.

## História
Najstaršia písomná zmienka o obci pochádza z roku 1471. Názov obce i jej história je spätá s príslušníkmi starého zemianskeho rodu Čelko, písané v historických prameňoch tiež Cselkó. Príslušníci tohoto rodu mali významné miesto nielen v dejinách regiónu, ale aj ďaleko za jeho hranicami.

Z obce pochádza aj matka známej šanzoniérky Hany Hegerovej, Margita rod. Čelková.

## Referencie

## Iné projekty

## Externé odkazy
* 


Kategória:Obce okresu Považská Bystrica
St. Petersburg

right|thumb|Panoráma mesta v noci
right|thumb|Poloha

**St. Petersburg** je mesto v Pinellas County v americkom štáte Florida v Spojených štátoch.

Má rozlohu 344,7 km² a žije tu 248 232 obyvateľov, tvorí však aj metropolitnú oblasť, kde žije 2,6 milióna obyvateľov.

## Iné projekty

Kategória:Mestá na Floride
Petersburg

**Petersburg** môže byť:
* bývalé meno sídla Peterborough (Južná Austrália)
* sídlo v USA: 
** Petersburg (Aljaška)
** Petersburg (Georgia)
** Petersburg (Illinois)
** Petersburg (Indiana)
** Petersburg (Iowa)
** Petersburg (Kentucky)
** Petersburg (Michigan)
** Petersburg (Nebraska)
** Petersburg (Ohio)
** Petersburg (Pensylvánia)
** Petersburg (Tennessee)
** Petersburg (Virgínia)
** Petersburg (Západná Virgínia)
* román autora menom Adrei Bely, pozri Petersburg (román)

## Pozri aj
* Petersburgh
* Peterborough
* Petrohrad
Jozef Sorok

**Jozef Sorok** (* 5. október 1925, Trhovište - 3. január 2006, Martin) bol slovenský herec.

V rokoch 1946 - 1947 účinkoval v Zemplínskom ľudovom divadle. Od roku 1949 pôsobil v Slovenskom komornom divadle (Divadle SNP) v Martine. 

## Filmografia

* 1953: Pole neorané
* 1961: Most na tú stranu (lekár)
* 1962: Bílá oblaka
* 1965: Zvony pre bosých (poručík)
* 1978: Poéma o svedomí (gen. Viest)

Kategória:Slovenskí divadelní herci
Kategória:Slovenskí filmoví herci
Kategória:Osobnosti z Trhovišťa
Kategória:Pochovaní na Národnom cintoríne v Martine
PROM

**PROM** (user-Programmable Read-Only Memory) je používateľom preprogramovateľná ROM. 

Základom pamäte je matica prepaľovacích spojok (NiCr) alebo tzv. „antifuse“, spojok z polykryštalického kremíka ktoré sú normálne nevodivé a pri pretavení sa stanú vodivými.
Matica je doplnená diódami a dekodérmi pre adresáciu.

Používateľ môže zmeniť obsah takejto pamäti pomocou špeciálneho zariadenia, nazývaného programátor. Nevýhodou je, že raz uložený obsah nie je možné ďalej meniť. Čas prístupu je typicky menej ako 100 ns.

Typicky ide o pamäte vyrobené bipolárnou technológiou a kvôli nízkej možnej hustote integrácie, vysokým nárokom na programátor, pomalým programovacím postupom, a najmä existenciou lepších druhov (EPROM, EEPROM/FLASH) ich vývoj ustrnul v osemdesiatych rokoch.

Tento druh pamätí sa v súčasnosti v praxi takmer vôbec nepoužíva.

Kategória:Polovodičové pamäte
Kategória:Počítačová pamäť
Peter Šimun

Mgr. art. ** Peter Šimun** (* 21. august 1955, Bratislava) je slovenský herec.

## Životopis
Peter Šimun vyrastal odmala v Bratislave v lekárskej rodine. Herectvo vyštudoval na VŠMU. 

Peter Šimun má tiež syna Pavla, ktorý je rovnako hercom, ako aj dcéru Barboru.

## Filmografia
* 1979: Hra na telo (*Benca*)
* 1983: Muž nie je žiaduci (Michal*)
* [[1983]]: [[Štvrtý  rozmer]] (*Bezák*)
* [[1984]]: [[Kráľ Drozdia brada]] (*nápadník, maliar*)
* [[1984]]: [[Sladké starosti]] (*mladý Nemec*)
* [[1985]]: [[Utekajme, už ide!]] (*muž vo výťahu*)
* [[1987]]: [[Začiatok sezóny]] (*Jano*)
* [[1988]]: [[Kúpeľňový hráč]] (*inžinier*)
* [[1988]]: [[Sedem jednou ranou]] (*básnik Krišpín*)
* [[1990]]: [[Dávajte si pozor!]] (*zvukár Juraj Solan*)
* [[1991]]: [[Tajomstvo alchymistu Storitza]]
* [[1993]]: [[Anjel milosrdenstva]] (*Fero*)
* [[1994]]: [[Na krásnom modrom Dunaji]] (*Gadžo*)
* [[1997]]: [[Nejasná zpráva o konci světa]] (*holič*)
* [[1998]]: [[Rivers of Babylon (film)|Rivers of Babylon]] (*Tupý*)
* [[1999]]: [[Hanele]] (*Leib Abramovič*)
* [[2000]]: [[Jadvigin vankúšik]] (*; ), r. Krisztina Deák, (*Zelenák*)
* 2002: Kvet šťastia
* 2008: Kutyil s.r.o. (*producent TV šou*)
* 2008: Panelák
* 2010: Kriminálka Staré Mesto (*Ivan Obuch*)
* 2016: Naši (*Dedko Jozef; Lujzin otec*)
* 2021: Oteckovia (*doc. Benda; archeológ*)
* 2022: Hranica (*biskup*)
* 2023: Invalid (*sused Bardos*)
* 2023: Mastná Pliaga (*Sakramento Chechtavej*)

Uplatnil sa aj v dabingu. Dabuje napr. amerického komika Jima Carreyho.

## Referencie


## Iné projekty

## Externé odkazy
* 
* 
*  
* Peter Šimun na FDb.cz

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti z Bratislavy
Unipolárna pamäť

**Unipolárna pamäť** alebo **MOS pamäť** je druh pamäti založenej na technológii MOSFET. 

Opakom pojmu je bipolárna pamäť.  Dnes sa pojem unipolárna pamäť už nepoužíva, pretože bipolárne pamäte sa už nevyrábajú a všetky dnes vyrábané polovodičové pamäte sú unipolárne, t. j. založené na MOSFET tranzistoroch.

V 70. rokoch boli unipolárne pamäte pomalšie než bipolárne, avšak mali menšiu spotrebu a dosahovala sa u nich vyššia hustota integrácie než u bipolárnych pamätí, teda boli výrobne lacnejšie a mali väčšiu kapacitu na puzdro. Po vylepšení MOSFET technológií a zvýšení rýchlosti unipolárnych obvodov bipolárne pamäte zanikli.

Unipolárna technológia
Historicky najstaršia unipolárná technológia je technológia PMOS,
ktorá využíva ako základný prvok štruktúru unipolárnych tranzistor
s kanálom typu P. Vzhľadom k nízkej rýchlosti spínania a špatnej
zlučiteľnosti s TTL logickými obvodmi bola pomerne rýchlo nahradená
technológiou NMOS. Technológia označovaná CMOS (Complementary
MOS) na rozdiel od predchádzajúcich nepoužívajú ako záťaž spínacieho
prvku rezistor, ale aktívnu záťaž – tranzistor MOS typu P. Toto riešenie
prináša úspory stratového výkonu v statickom režime, kde je jeden
z tranzistorov v zavretom stave.

Kategória:Polovodičové pamäte
Kategória:Počítačová pamäť
Vladimír Hajdu

Mgr. art. **Vladimír Hajdu** (* 5. august 1963, Bratislava) je slovenský herec. Je známy ako **Ady Hajdu**.

V roku 1987 absolvoval herectvo na VŠMU v Bratislave. V rokoch 19871990 herec Divadla pre deti a mládež v Trnave a od roku 1990 člen divadla Astorka Korzo 90.	

## Filmografia
* 1985: Kára plná bolesti (vojak)
* 1985: Návrat, TV inscenácia (Kalina)
* 1986: Mahuliena, zlatá panna (Ján)
* 1988: Štek (návštevník divadla)
* 1989: Chodník cez Dunaj (František Ticháček)
* 1990: Keď hviezdy boli červené
* 1990: Let asfaltového holuba
* 1991: Havran (kráľ Millo)
* 1991: Štúrovci, TV seriál (Ján Kalinčiak)
* 1992: Romulus veľký, TV inscenácia (Aemilian)
* 1993: Slepý Geronimo a jeho brat (Carlo)
* 1994: Vášnivé známosti (poviedka Pustovník - The Hermit)
* 1994: Na krásnom modrom Dunaji (Ady)
* 1996: Prášky na spanie (Bušo)
* 1998: Rivers of Babylon (Video-Urban)
* 2000: Čarovala ryba, aby bola chyba, TV miniséria (otec Aničky)
* 2000: Chaos, TV inscenácia (Karol Deman)
* 2001: Ab ins Paradies / Když děda miloval Ritu Hayworthovou (Kuba)
* 2002: Kruté radosti (Gabriel)
* 2002: Útek do Budína, TV seriál (doktor)
* 2003: Neverné hry (Andrej)
* 2003: Dlhá krátka noc
* 2004: A Temetetlen halott / Nepochovaný mŕtvy (Mogyorós), r. Márta Mészáros, Maďarsko-SR-Poľsko
* 2004: Frankenstein, TV miniséria (druhý lupič)
* 2004: O dve slabiky pozadu
* 2007 - 2012: Ordinácia v ružovej záhrade, TV seriál (Peter Vaško)
* 2007: Muzika (Prokopec)
* 2007: Polčas rozpadu (Valér)
* 2008: Nestyda (syn Nory)
* 2008: Nedodržaný sľub (Kramer)
* 2009: Tango s komármi (Karol Deman)
* 2011: Lóve (profesor)
* 2011: Konfident (sused Jozef)
* 2012: Druhý dych, TV seriál (Roman Richter)
* 2013: Chlapi neplačú, TV seriál (Sveťo Malatinský)
* 2017: Tajné životy, TV seriál
* 2017: *[[Spievankovo a kráľovná Harmónia]]*
* 2018: Čarovný kamienok
* 2021: Jozef Mak
* 2023: A máme, čo sme chceli
* 2024: Dunaj, k vašim službám (Ernest Almásy)
* 2025: *[[Dotyk života]]* (Vlado Kamenický - Primár gynekologicko-pôrodníckeho oddelenia)

## Ocenenia
* 2001: Divadelné ocenenie sezóny – DOSKY - Cena za najlepší mužský herecký výkon sezóny za postavu Valmonta v inscenácii *Kvarteto*, Divadlo Astorka Korzo ’90

## Referencie

## Iné projekty

## Externé odkazy
* 
* 
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Absolventi Vysokej školy múzických umení
Kategória:Osobnosti z Bratislavy
Determinizmus

**Determinizmus** môže byť:
*vo fyzike: situáciu, keď začiatočný stav fyzikálnej sústavy nevyhnutne určuje stav tejto sústavy v ľubovoľnom neskoršom časovom okamihu, pozri determinizmus (fyzika)
*vo filozofii: filozofický názor, podľa ktorého akékoľvek dianie je nevyhnutne príčinne dané, pozri determinizmus (filozofia)
*biologický determinizmus
*príčinný determinism
*klimatický determinizmus
*ekonomický determinizmus
*environmentálny determinizmus
*genetický determinizmus
*tvrdý determinizmus
*historický determinizmus
*linvistický determinizmus
*logický determinizmus
*vedecký determinizmus
*sociálny determinizmus
*jemný determinizmus (kompatibilizmus)
*teologický determinizmus
*determinizmus a indeterminizmus v kontexte slobodnej vôle

Zástanca determinizmu sa nazýva **determinista**.

## Pozri aj
*deterministická sústava (filozofia)
*deterministická sústava (matematika)
*deterministický algoritmus
*deterministické programovanie (d. optimalizácia)
*deterministický proces (singulárny stacionárny proces)
*deterministický automat
*deterministický konečný automat (DKA), pozri konečný automat
*deterministický zákon
*deterministický výpočet
Ribozómová ribonukleová kyselina

**Ribozómová ribonukleová kyselina** (iné názvy: **ribozómová RNA/RNK**, **ribozomálna ribonukleová kyselina/RNA/RNK**; slovenská skratka **rRNA**, **r-RNA**, **rRNK**, **r-RNK**; anglický názov: *ribosomal RNA* - skr. *rRNA*) je typ RNA, ktorá vytvára spolu s proteínmi ribonukleoproteínové častice - ribozómy, na ktorých potom prebieha translácia genetického kódu z mRNA do polypeptidového reťazca. Transkribuje sa z templátu DNA, ktorá tak určuje poradie jej nukleotidov. Tvorí asi 90 % všetkých RNA prítomných v bunke. 

## Druhy rRNA
### rRNA v prokaryotoch
V prokaryotoch sa nachádzajú tri rozlične veľké rRNA a to: 23S, 16S a 5S z toho 16S je prítomná v menšej subjetnotke ribozómu (30S) a 23S spolu s 5S tvoria väčšiu subjednotku ribozómu (50S).

### rRNA v eukaryotoch
V eukaryotoch sa vyskytujú 4 rozlične veľké rRNA označené podľa sedimentačných konštánt 28S, 18S, 5,8S a 5S. 28S, 5,8S a 5S sú súčasťou väčšej subjednotky eukaryotického ribozómu (60S) a 18S je súčasťou menšej subjednotky ribozómu (40S).

## Zdroje

Kategória:RNA
Transkripcia (genetika)

**Transkripcia** je proces, pri ktorom sa genetická informácia obsiahnutá v DNA prepisuje do poradia nukleotidov v RNA; jeho výsledkom je **syntéza RNA**. Transkripcia prebieha podľa rovnakých princípov ako replikácia, teda párovaním komplementárnych báz. Vždy sa prepisuje iba jedno vlákno DNA. Transkripcia je prvým krokom proteosyntézy. 

## Fázy transkripcie
# Iniciácia – naviazanie transkripčných faktorov a RNA-polymerázy na promótor
# Elongácia – RNA-polymeráza sa posúva po DNA v smere 5'- 3' a syntetizuje RNA polynukleotid.
# Terminácia – RNA polymeráza spolu s novonasyntetizovaným reťazcom RNA a transkripčnými faktormi disociuje z templátu DNA.

## Regulácia transkripcie
Negatívna regulácia – sa uskutočňuje naviazaním represora na operátor, čím sa zabráni, aby RNA-polymeráza iniciovala transkripciu z promótora.

Pozitívna regulácia – naviazaním pozitívneho regulačného signálu na promótor sa zvýši hladina transkripcie.

Kategória:Génová expresia
Kategória:Molekulárna biológia
Evanjelium

**Evanjelium** môže byť:
*kresťanské svedectvo o Kristovi, Kristovo učenie, pozri evanjelium (učenie)
*súbor či jednotlivé spisy od apoštolov o živote Krista, pozri evanjelium (spisy)
*časť omše, pri ktorej sa číta evanjelium
*prenesene: učenie, v ktoré sa pevne verí a pod.

## Iné projekty
Marián Labuda ml.

**Marián Labuda ml.** (* 27. február 1974, Bratislava) je slovenský herec, syn herca Mariána Labudu.

Vyštudoval bratislavské konzervatórium. Po jeho absolvovaní v roku 1993 nastúpil do Divadla Andreja Bagara v Nitre, neskôr účinkoval na Novej scéne a v ďalších divadlách. Pôsobí aj ako filmový a seriálový herec.

## Filmografia (výber)
* 1991: *[[Tajomstvo alchymistu Storitza]]*
* 1995: *[[Záhrada (film)|Záhrada]]* (čašník)
* 1996: *[[Král Ubu]]* (dôstojník kozákov)
* 1999: *[[Fontána pre Zuzanu 3]]*
* 2007: *[[Rozhovor s nepriateľom]]*
* 2011: *[[Mŕtvola musí zomrieť]]*
* 2012: *[[Tak fajn]]*
* 2014: *[[Rukojemník]]*
* 2017: *Spievankovo a kráľovná Harmónia*, réžia: Diana Novotná, účinkovanie: Mária Podhradská (Spievanka), Richard Čanaky (Zahrajko), Roman Pomajbo (Kocúr - kominár), Dominika Richterová (Ježica Evelína), Michal Hudák (Krtko), Ivan Vojtek (Slimák Kubo), Karol Čálik (Čmeliak), Lenka Košická (Čmeliacica), Majo Labuda (Basový kľúč - hlavný radca), Ady Hajdu (Husľový kľúč - radca), Štefan Skrúcaný, Mária Čírová, Lucia Vráblicová, Anikó Vargová, Vladislav Plevčík, Silvia Donová. 
* 2020: * Uhorčík
* [[2021]]: * Bodka

## Diskografia, kompilácie (výber)
* 2007 *Veľkí herci spievajú deťom* – Kniha s CD – Enigma, ISBN 978-80-969830-0-1 (na CD spievajú: Milan Lasica, Maroš Kramár, Marián Labuda ml., Boris Farkaš, Zuzana Kronerová, Ondrej Kovaľ, Zuzana Tlučková, Soňa Norisová, František Kovár, Helena Krajčiová)

## Referencie

## Iné projekty

## Externé odkazy
* 
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti z Bratislavy
Kategória:Členovia Divadla Andreja Bagara
Elo Romančík

**Elo Romančík**, vlastným menom **Emanuel Romančík** (* 17. december 1922, Ružomberok – † 9. október 2012, Bratislava) bol  slovenský herec.

## Životopis
Elo Romančík získal prvý vzťah k herectvu od svojho otca, ktorý sa v mladosti venoval ochotníckemu divadlu. Už na ľudovej škole vytušili učitelia talent herectva v malom Elovi a dávali mu príležitosť, aby sa prejavil. Počas štúdia na gymnáziu už vystupoval na literárnych večierkoch a škola mu dala aj  prvú hereckú príležitosť. Po absolvovaní gymnázia pracoval v stavebnej firme.

Na profesionálnu scénu sa dostal na dosky Slovenského komorného divadla v Martine. Výberová komisia vybrala zo šestnástich uchádzačov dvoch, jeden z nich bol Elo Romančík. V martinskom divadle pobudol jedenásť rokov. V roku 1956 prešiel do bratislavskej činohry SND, kde patril k dominantným hereckým osobnostiam. Stvárnil množstvo zaujímavých postáv. Hral i vo viacerých známych filmoch. Spolu s herečkou Máriou Kráľovičovou bol prvým hercom v slovenskej televíznej inscenácii *Dovidenia, Lucienne!* Inscenácia bola odvysielaná naživo 15. mája 1957 z bratislavského štúdia Československej televízie.

V televízii pôsobil v prvých úspešných seriáloch. Pôsobil i v mnohých rozhlasových inscenáciách.
Známy bol svojou maliarskou záľubou, karikatúrnym spôsobom zachytil takmer všetkých svojich kolegov hercov. Ako dôchodca sa venoval fotografovaniu, filmovaniu a práci v záhrade.

Elo Romančík bol otcom slovenského herca Ivana Romančíka.

## Filmografia (neúplná)
* 1951: Boj sa skončí zajtra (Jakub)
* 1953: Pole neorané (Pavel Húščava)
* 1953: Rodná zem (Jurek)
* 1956: Previerka lásky (Juraj Horálik)
* 1957: Dovidenia, Lucienne!
* 1959: Dom na rázcestí (MUDr. Juraj Belan)
* 1959: Kapitán Dabač (Pavol Garaj)
* 1960: Na pochode sa vždy nespieva (Martin Gonda)
* 1960: Tri tony prachu (Spára)
* 1961: Králici vo vysokej tráve (otec)
* 1962: Pokorené rieky (Ján Kolesár)
* 1962: Polnočná omša (dr. Harman)
* 1964: Sám vojak v poli (major SS Müller)
* 1965: Mŕtvi nespievajú (Driňa st.)
* 1967: Volanie démonov (riaditeľ Černek)
* 1969: Kladivo na čarodejnice (Lautner)
* 1970: Medený gombík (Ceplis)
* 1970: A. C. Dupin zasahuje (minister)
* 1973: Dolina (leutnant)
* 1974: Škriatok
* 1975: Tetované časom (Popelár)
* 1975: Život na úteku (mjr. Zvara)
* 1975: Meridián
* 1977: Kamarátka Šuška (Hronec)
* 1978: Ežo Vlkolinský
* 1978: Poéma o svedomí (Borovský)
* 1979: Smrť šitá na mieru (biskup)
* 1981: Dvanásť nahnevaných mužov
* 1981: Pomocník (Štefan Riečan)
* 1985: Skleníková Venuša (prof. Čajovec)
* 1986: Šiesta veta (Slančík)
* 1988: Vianoce Adama Boronču
* 1991: Diabol vo Francúzsku 
* 1992: Romulus Veľký

## Referencie

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Členovia Slovenského komorného divadla
Kategória:Členovia Činohry Slovenského národného divadla
Kategória:Osobnosti z Ružomberka
Ivan Romančík

**Ivan Romančík** (* 9. apríl 1950, Martin) je slovenský herec. Je pedagógom na bratislavskom konzervatóriu. Je synom herca Ela Romančíka.

## Filmografia
* 1978: Ako sa Vinco zaťal (*Vinco*)
* 1979: Rosnička (*Tomeš*)
* 1980: Nevěsta k zulíbání
* 1986: Šiesta veta (*Čierny*)
* 1986: Zakázané uvoľnenie (*Karol Pufler*)
* 1989: Právo na minulosť (*Palčík*)
* 2004: O dve slabiky pozadu (*otec*)
* 2007: Susedia (*Eugen Jurík*)
* 2008: Mesto tieňov (*pplk. Milan Horký*)
* 2009: Odsúdené
* 2009: Nedodržaný sľub
* 2010: Legenda o lietajúcom Cypriánovi
* 2011 – 2012: Druhý dych (*Mikuláš Zeman*)
* Panelák
* 2013: Búrlivé víno (*doktor Kern*)
* 2015 – 2016: Divoké kone
* 2021 – súčasnosť Nemocnica (*Hauptmann; Marekov otec*)
* 2023: Perinbaba a dva svety

## Ocenenia
* 2003: Zlatá slučka – najlepší mužský herecký výkon za postavu Harryho Agenského vo filme Diamanty (Markíza)
* 2002: Zlatá slučka – najlepší mužský herecký výkon za postavu Mhurthoa vo filme Smrtonosná zbraň (Markíza)

## Referencie

## Externé odkazy
* Dabingforum.sk

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Členovia Slovenského komorného divadla
Kategória:Slovenskí pedagógovia
Kategória:Osobnosti z Martina
Kategória:Držitelia ceny Igric
Zjavenie Jána

náhľad|Ikona Apokalypsy – Jánovho videnia na ostrove Patmos (16. stor.)
thumb|Jánovo videnie Syna človeka
**Zjavenie Jána** (iné názvy: **Zjavenie apoštola Jána**, **Zjavenie svätého Jána**, **Jánova Apokalypsa**/**Jánova apokalypsa**, **Jánovo zjavenie**, (zriedkavo) **Zjavenie Jána Teológa**, **apokalypsa**, **Apokalypsa**; z gr. ἀποκάλυψις: ἀπο- *apo-* = *od* a κάλυψις *kalipsis* = prikrývka, spolu doslovne *odkrytie*; skratka *Zjv* alebo *Zj* alebo *Zjav*) je posledná z 27 kníh Nového zákona. Je jedinou novozákonnou prorockou knihou.

## Autorstvo
Názov knihy naznačuje, že jej pravdepodobným autorom bol apoštol Ján, ktorý ako jediný z dvanástich apoštolov zomrel prirodzenou smrťou a ako posledný z nich. V samotnej knihe však autor sám seba pomenováva iba Ján a udáva, že počas zjavenia bol v exile na ostrove Patmos, takže sa o ňom hovorí aj ako o Jánovi z Patmu.

## Štruktúra
Kniha sa skladá podľa všeobecne rozšíreného delenia z 22 hláv (kapitol) a obsahovo sa delí na dve časti:
* Posolstvo siedmim cirkvám (cirkevným spoločenstvám) v Malej Ázii (hlavy/kapitoly 1-3)
* Videnie o konci sveta (hlavy/kapitoly 4-22)

Kniha je napísaná pre sedem cirkví v Ázii - efezskú, smyrniansku, pergamskú, tyatirskú, sardyskú, filadelfskú a laodicejskú.

Druhá časť knihy je preplnená symbolmi a obraznými vyjadreniami, preto existuje mnoho jej výkladov, pričom žiadny z nich nie je všeobecne prijímaný, dokonca ani v samotnej Katolíckej cirkvi nepanuje v tomto podľa mnohých informácií jednota.

Mnohé predstavy v knihe sú podobné ako v židovských apokalypsách. Zjavenie sa popisuje vo videniach.

V tejto knihe sa objavuje aj takzvané *[[satanské číslo]]* (666), ktoré sa vykladá a interpretuje rôznymi spôsobmi.

## Poznámky


## Referencie


## Literatúra
* 
* 
* 
* 

## Iné projekty

## Externé odkazy
* Zjavenie apoštola Jána, iný link  - rímskokatolícky preklad, obsahuje úvod s informáciami o knihe
* Zjavenie  - evanjelický preklad

Kategória:Nový zákon
Ján Slezák (herec)

**Ján Slezák** (* 27. december 1978, Senica) je slovenský spevák a muzikálový herec.

Začínal ako tanečník v hip-hopovej skupine Scream Senica. Vyštudoval Divadelnú fakultu JAMU v Brne. Hlavné postavy stvárnil v muzikáloch, ako sú napríklad Pomáda, Kleopatra alebo Rebelové. Taktiež pôsobil ako pedagogický dozor na letných detských táboroch organizácie Fénix. Získal cenu *Literárneho fondu* v oblasti divadla za rolu Jánošíka v Na skle maľovanom.

## Filmografia
### Filmy
* 2008: Cinka Panna

### TV seriály
* 2007: *[[Ordinácia v ružovej záhrade]]*
* 2008: *[[Profesionáli (slovenský seriál)|Profesionáli]]*
* 2009: *[[Ako som prežil]]*
* 2010: *Cesty domů*
* 2011: *GYMPEL.TV*
* 2012: *[[Mesto tieňov]]*
* 2014: *[[Ochrancovia (slovenský seriál)|Ochrancovia]]*
* 2016: *[[Čert nikdy nespí]]*
* 2020: *[[Nový život (seriál)|Nový život]]*
* 2022: *[[Ultimátum (seriál)|Ultimátum]]*
* 2022: *[[Druhá šanca (seriál z roku 2022)|Druhá šanca]]*
* 2023: *[[Dunaj, k vašim službám]]* (Gerhard Krüger; príslušník SS, Herr Sturmbannführer)

### Dokumenty
* 2018: Od Lady Carneval k Draculovi (koncert)

### Koncerty
* 2020: S láskou sa to dá...
* 2020: Posledný bohém - Karol Duchoň 70

### Muzikály
* 2020: Cyrano z predmestia
* Na skle maľované

### Hosť v TV reláciách
* 2013: Milujem Slovensko
* 2017: Záhady tela

## Referencie

Kategória:Narodenia v 1978
Kategória:Slovenskí televízni herci
Kategória:Slovenskí divadelní herci
Kategória:Absolventi Janáčkovej akadémie múzických umení
Kategória:Osobnosti zo Senice
Kategória:Cena Literárneho fondu
Želary

***Želary*** je koprodukčný (česko-slovensko-rakúsky) film inšpirovaný textami Květy Legátovej *Želary* a *Jozova Hanule*. V roku 2003 bol nominovaný na Oskara.

Krutý príbeh nežnej lásky z obdobia druhej svetovej vojny odohravajúci sa na fiktívnej horskej samote Želary v okupovanom Protektoráte Čechy a Morava.

* Architekt: Milan Býček
* Návrhy kostýmov: Katarína Štrbová Bieliková
* Strih: Vladimír Barák
* Premiéra na Slovensku: 5. február 2004

Film sa natáčal v Olbramoviciach neďaleko Benešova.

## Ocenenia
* V roku 2003 získal 12 nominácií na Českého leva. Dve kategórie vyhral: hlavný ženský herecký výkon: Anna Geislerová a najlepší zvuk: Jiří Klenka.

## Referencie

## Externé odkazy
* Česko-Slovenská filmová databáza

Kategória:České filmy
Kategória:Slovenské filmy
Kategória:Rakúske filmy
Kategória:Filmy podľa knihy
Kategória:Filmy podľa názvu
Kategória:Filmy z 2003
Kategória:Filmy režírované Ondřejom Trojanom
Kategória:Filmy s tematikou druhej svetovej vojny
Pamäť so sekvenčným prístupom

**Pamäť so sekvenčným prístupom **(angl. Sequential access memory - **SAM**) je pamäť, u ktorej čas prístupu (prístupová doba) k údaju závisí od miesta, kde je údaj uložený. V týchto pamätiach možno čítať údaje len v poradí určenom ich zápisom.

Magnetické pamäte so sekvenčným prístupom sú zvyčajne používané na uskladnenie údajov, s ktorými v danom čase nepotrebujeme pracovať. Ich výhodou je nižšia cena v porovnaní s pamäťou s priamym prístupom. Príklady týchto pamätí sú pevné disky, CD-ROM. Historickejšie tiež magnetické pásky, dierne štítky, bubnová magnetická pamäť atď.

Kategória:Počítačová pamäť
Kežmarská Biela voda

**Kežmarská Biela voda** je rieka na Slovensku ktorá odvodňuje východnú časť Vysokých Tatier.

## Tok rieky
Rieka vzniká sútokom Zeleného potoka, odvodňujúceho dolinu Zeleného plesa a Bieleho potoka, pritekajúceho z Doliny Bielych Plies. Na svojom toku priberá Napájadlový potok, tečie na východ popri Mlynčekoch a neďaleko Kežmarku ústi do rieky Poprad.

Niektoré pramene za zdrojnicu rieky chybne označujú Biely potok, vytekajúci z Bielych plies. V zmysle väčšiny historických prameňov však toponymom Kežmarská Biela voda označujeme až tok poniže sútoku Bieleho potoka s Zeleným potokom.

Názov Bielej vody patrí medzi prvé geografické názvy vo Vysokých Tatrách, pod názvom *aqua Bela quae fluit de miueis montibus* (rieka Bela tečúca z Snežných hôr - ako sa historicky Tatry označovali) sa spomína už v pozemkových listinách z roku 1285.

V starších latinských textoch Dávid Fröhlich (1639, 1644) rieku označuje *Albula Amnis* - Biela bystrina, čo vychádza z pravdepodobne jej horského bystrinného charakteru s množstvom štrkovitých nánosov bielej farby. Slovenský polyhistor Matej Bel v roku 1736 už uprednostňuje prívlastok *Albula Kesmarkiensis* - Kežmarská Biela voda. Kartograficky ju prvýkrát znázornil v mape Spiša Pavol Kray v roku 1715 s nemeckým názvom *Weiss Wasser*. 

Pretože Bielych vôd je veľa, zvykne sa v názve riečky používať adjektívum Kežmarská Biela voda alebo správnejšie Biela voda kežmarská, pretože dodatkový miestopisný prvok nie je možné považovať za konštantu a tobôž nie za hlavnú zložku rozvitého názvu.

### Pravé prítoky
* Napájadlový potok
* Biely potok

### Ľavé prítoky
* Zelený potok

## Splavnosť
Kežmarská Biela voda nie je splavná vzhľadom na nízky prietok a veľa skál v riečisku. V prípade VV je teoreticky splavná od Mlynčekov, resp. od Cesty slobody (prvosplav).

### Obťažnosť Bielej vody kežmarskej
* WV IV+

### Nebezpečné miesta
* napadané stromy

## Mestá a dediny pri Bielej vode kežmarskej
* Kežmarské Žľaby
* Mlynčeky
* Kežmarok

## Referencie

## Iné projekty

Kategória:Rieky na Slovensku
Kategória:Povodie Popradu
Kategória:Vodné toky vo Vysokých Tatrách
Kategória:Vodné toky v Popradskej kotline
Kategória:Vodné toky v okrese Kežmarok
Kategória:Vodné toky v okrese Poprad
Priemyselná televízia

**Priemyselná televízia** alebo **uzavretý televízny okruh** (po anglicky *Closed-circuit Television*, *CCTV*, doslova: televízia v uzavretom okruhu), ľudovo nazývaná *kamerový systém*, je spôsob televízneho prenosu na krátke vzdialenosti, zvyčajne po kábli, pričom sa televízny prenos používa na iné účely ako na prenos programu.

Tieto systémy sa používajú predovšetkým na bezpečnostné účely (monitorovanie priestorov v snahe o zamedzenie krádežiam, vandalizmu a iným formám kriminality napr. v obchodných domoch, dopravných prostriedkoch, uliciach a mnohých ďalších priestoroch s masovým pohybom ľudí) a ďalej na diaľkové sledovanie rôznych automatizovaných procesov v priemysle (od toho pochádza slovenský názov).

## Iné projekty

Kategória:Televízna technika
Kategória:Bezpečnostné systémy
Kategória:Sledovanie
Efemerida

**Efemerida** je tabuľka zobrazujúca polohy Slnka, Mesiaca a planét v danom čase.

Kategória:Astrometria
Kategória:Astrológia